એના પાંચ વર્ષે એટલે કે ૧૮૧૬માં ઓવરઆર્મ બૉલિંગ કરનારા બૉલરને નોબૉલની શિક્ષા કરવામાં આવશે એવો નિયમ ઘડી કાઢવામાં આવ્યો હતો, પણ પછીથી ઓવરઆર્મ બૉલિંગ જ યોગ્ય છે એવો મત વધવા માંડ્યો હતો એટલું જ નહીં પણ ઓવરઆર્મ બૉલિંગને યોગ્ય ઠેરવવા માટે ૧૮૨૭ના વર્ષમાં અંડરઆર્મ બૉલિંગ કરનારી ટીમ વિરુદ્ધ ઓવરઆર્મ બૉલિંગ કરનારી ટીમની કેટલીક મૅચ ગોઠવાઈ હતી અને તેમાંથી ઓવરઆર્મ બૉલિંગને ફરી માન્યતા મળી હતી, તેમાં એક કન્ડિશન હતી.